Ángel David Rodríguez

Ángel David Rodríguez García, El Pájaro ezizenarekin ezaguna (Madril , 1980ko apirilaren 25a) abiadurazko probetan espezializatutako atleta espainiarra da. 60 metro, 100 metro eta 200 metroko lasterketetan dago espezializatuta. FC Bartzelonako atletismoko sailaren parte da. Pekineko Olinpiar Jokoetan parte hartu zuen 100 eta 200 metroko lasterketetan.

Ezizena bere auzoko parkean (Las Nieves, Móstoles) txikitan korrika egiten ikusi zutenetik dator, baxua eta argala zelako eta korrika egitean txori txiki bat zirudielako. Atletismoa Móstoleseko bere ikastetxeko hezkuntza zentroaren eskolaz kanpoko ekintzetan hasi zen praktikatzen eta 12 urte zituenean Fermin Cachok 1992an Bartzelonan urrea irabazten ikusi ondoren, Móstoleseko Atletismo Eskolan izena eman zuen. 18 urte bete arte egongo zen bertako taldean. Aire Libreko 100 metroko junior mailako Espainiako Txapelketa irabazi zuen eta denboraldi horretan 10 "56 marka lortu zuen. Denboraldi bikain horren ondorioz, Puma Chapín Jerez Klubera joan zen. Urte horretan bertan Annecyko (Frantzia) Junior mailako Munduko Txapelketako 4 × 100 m-ko finalean parte hartu zuen. Hurrengo urtean, 19 urte zituela, seigarren izan zen Rigako Junior mailako Europako Txapelketan 100 metroko finalean 10,49ko markarekin. Madrilen Atletismoko 9. Munduko Kopan parte hartu zuen eta 8. izan zen 10.78 denborarekin, zortzigarren ere amaitu zuen Cecilio Maestra, Pedro Pablo Nolet eta Carlos Berlanga taldekideekin 4 x 100 errelebo proban 39.64 denborarekin. 2007an Osakako Munduko Atletismo Txapelketara joan zen eta bertan 100ml-ko bigarren kanporaketara iritsi zen.

2008ko uztailean, Ángel Davidek Espainiako 100 m-tako errekorra lortu zuen, Salamancako Diputazio Sari Nagusian, 10,14 segundoko marka eta 1,7 metro segunduko haizerekin, Venancio José Murtziaren errekorra 4 ehunenetan gaindituz (10,18). Marka horri esker Pekingo Joko Olinpikoetara joan ahal izan zen, A gutxieneko lortuz, eta bigarren kanporaketan kanporatua izan zen, 200ean bezala.

2007/08 denboraldian planetako "txuririk" azkarrena izan zen. 2008ko urrian Puma Chapín Jerez kluba utzi eta FC Bartzelonan fitxatu zuen. 2009ko abuztuaren 1ean eta 2an, Bartzelonan, ospatu zen 89. Espainiako Atletismo Txapelketan txapeldun izan zen hiru probatan, 100, 200 eta 4 × 100 m. 2009ko Berlingo atletismoko munduko txapelketan 100 metroko eta 200 metroko probetan parte hartu zuen, 2. txandan eta 1. txandan kanporatua izan zen hurrenez hurren.

 Palmaresa 

 55 aldiz nazioartekoa (2002-2019).
 Espainiako sub20 mailako txapelduna 100 m-etan (1998) aire librean.
 Espainiako sub23 mailako txapelduna 100 m-etan (2002) aire librean.
 200 metroko Espainiako txapelduna aire librean (2004, 2009, 2010, 2011 eta 2012).
 100 metroko esprintean Espainiako txapelduna aire librean (2006, 2007, 2009, 2010, 2011, 2012, 2013, 2015, 2016 eta 2017).
 60 metroko esprinteko Espainiako txapelduna pista estalian 2007, 2008, 2009, 2010, 2012 eta 2017an).
 4 × 100 m-ko Espainiako txapelduna aire librean FC Bartzelonaren erreleboarekin .

 Marka onenak 
2008-ko uztailaren 2an, Rodríguezek Espainiako errekorra egin zuen 10 "14ko markarekin 100m-tan.

 AL: 50m 5.97 (2018), 100m 10.14 (2008), 4x100m 38.46 (2013), 4x100m misto 42.28 (2019)
 PC: 60m 6.55 (2013)

Aurrekoa:

Orkatz BeitiaEspainiako 100 m-tako txapeldun2006 – 2007Ondoreko:Iván Mocholi
Aurrekoa:Iván MocholiEspainiako 100 m-tako txapeldun2009-2013Ondoreko:Adrià Burriel
Aurrekoa:Adrià BurrielEspainiako 100 m-tako txapeldun2015-2017Ondoreko:Aitor Same Ekobo
Aurrekoa:Jordi MayoralEspainiako 200 m-tako txapeldun2004Ondoreko:David Canal
Aurrekoa:Javier SanzEspainiako 200 m-tako txapeldun2009-2012Ondoreko:
Bruno Hortelano
Aurrekoa:Venancio José Murcia    Espainiako 100-tako errekorra2008 – 2016Ondoreko:
Bruno Hortelano

 Erreferentziak 

 Kanpo estekak 

Kategoria:Madrildarrak
Kategoria:Espainiako atletak
Kategoria:Lasterkariak
Kategoria:2012ko Udako Olinpiar Jokoetako atletak
Kategoria:2008ko Udako Olinpiar Jokoetako atletak